এই মাত্র কয়দিন আগে বান্দবানের ভদন্ত উচাহ্লা মহোদয় এ কথাগুলো বান্দরবানে এবং চট্টগ্রামের মুসলিম ইনিস্টিটিউটের সমাবেশে বড়–য়াদের উদ্দেশে বলেছেন বলে বেশ কিছু দায়ক আমাকে জানালেন। তখন আমি তাদের বললাম, উচাহ্লা মহোদয়কে সুত্তপিটকের দীর্ঘনিকায়ভুক্ত ‘মহাপরিনিব্বান সুত্ত’টি ভালো করে পড়তে পরামর্শ দেবে। সেখানে সেবক আনন্দ ভন্তে বুদ্ধকে জিজ্ঞেস করেছিলেন তথাগতের পরিনির্বাণের পর দেহ-সৎকার কীভাবে করতে হবে? তার উত্তরে বুদ্ধ রাজ চক্রবর্তীর দেহ-সৎকার সদৃশ করে তথাগতের দেহ-সৎকার কর্তব্য বলেছিলেন। এ প্রসঙ্গে বুদ্ধ কর্তৃক যে-সকল তৈলাধার প্রক্রিয়ার কথা সেখানে বর্ণিত হয়েছে, তা সে যুগের ফর্মালিনসদৃশ বলা যায় কি না তা পরীক্ষা করতে আবুসো উচাহ্লাকে কুশীনগরের শ্মশান মৃত্তিকা-গবেষণায় যেতে পরামর্শ দেয়া কর্তব্য।